Source: https://www.spacince.sk/vseobecne-zavazne-nariadenia.phtml?id_menu=42201&module_action__358729__id_vzn=8372
Timestamp: 2019-09-19 21:55:44+00:00
Document Index: 428056

Matched Legal Cases: ['§ 4', '§ 6', '§ 28', '§ 49', '§ 116', '§ 140', '§ 141']

Obecné zastupiteľstvo obce Špačince, na základe samostatnej pôsobnosti podľa článku 67 a článku 68 Ústavy Slovenskej republiky a podľa § 4 ods. 1 a podľa ods. 3 písm. h) a § 6 ods. 1 zákona č. 369/1990 Zb. o obecnom zriadení v znení neskorších predpisov, a podľa § 28 ods. 5, § 49 ods. 4, § 116 ods. 6, § 140 ods. 9 a § 141 ods.5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, vydáva toto všeobecne záväzné nariadenie – dodatok č. 3, ktorým sa mení a dopĺňa VZN č. 50A/2008, ktorým sa určuje výška príspevku za pobyt dieťaťa v materskej škole, výška mesačného príspevku na čiastočnú úhradu nákladov na činnosti školského klubu detí a výšku príspevku na čiastočnú úhradu nákladov a podmienky úhrady v školskej jedálni v zriaďovateľskej pôsobnosti obce Špačince.
V článku 2 v odstavci 1 sa mení :
Obec Špačince ako zriaďovateľ materskej školy určuje výšku príspevku za pobyt dieťaťa v materskej škole na 10,- €.
V článku 3 v odstavci 1 sa mení:
Obec Špačince ako zriaďovateľ školského klubu určuje výšku príspevku za pobyt dieťaťa v školskom klube nasledovne:
- deti navštevujúce školský klub na 6,- €
Týmto sa mení a dopĺňa VZN č. 50A/2008, ktorým sa určuje výška príspevku za pobyt dieťaťa v materskej škole, výška mesačného príspevku na čiastočnú úhradu nákladov na činnosti školského klubu detí a výšku príspevku na čiastočnú úhradu nákladov a podmienky úhrady v školskej jedálni v zriaďovateľskej pôsobnosti obce Špačince zo dňa 13.08.2008. Ostatné tu neupravené ustanovenia VZN č. 50A/2008 a jeho neskorších dodatkov zostávajú v pôvodnom znení.
VZN č. 71/2011 schválilo obecné zastupiteľstvo obce Špačince na svojom zasadnutí dňa 14.12.2011.
Mgr. Július Zemko, starosta obce
vyvesený dňa: 30.11.2011
(101.7 kB)VZN č 71-2011 - školské poplatky - Dodatok č 3 k VZN č 50A.pdf
5410273